proxectonos/corpus_dominio_legal_administrativo_tmp huggingface dataset:
RESOLUCIÓN do 9 de setembro de 2010, da Secretaría Xeral de Medios, pola que se  dá publicidade aos convenios de colaboración subscritos no segundo cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/09/2010

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais, no segundo cuadrimestre do ano 2010, os cales se relacionan no anexo a esta resolución.
Santiago de Compostela, 9 de setembro de 2010.
Alfonso Cabaleiro Durán
Secretario xeral de Medios
Ver referencia pdf "18900D005P008.PDF"
ORDE do 23 de abril de 2010 pola que se amplía a dotación orzamentaria da Orde do 29 de marzo de 2010 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/05/2010

A Orde do 29 de marzo de 2010 (DOG nº 64, do 7 de abril) pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia detalla no seu artigo 2º, relativo ao financiamento destas axudas, a aplicación orzamentaria e o importe económico previsto para elas.
Este artigo establece a posibilidade de incrementar a dotación orzamentaria destinada ao financiamento destas axudas con incorporacións de créditos, de acordo co disposto no artigo 30 do Decreto 11/2009, do 8 xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, de acordo co Decreto 303/2009, do 21 de maio, polo que se establece a estrutura orgánica da Consellería de Presidencia, Administracións Públicas e Xustiza, no que se atribúe á Dirección Xeral de Administración Local as relacións cos concellos, así como as convocatorias e propostas de adxudicación de axudas e subvencións aos concellos que sexan competencia desa dirección xeral,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 29 de marzo de 2010 pola que se anuncian axudas económicas destinadas a subvencionar a realización de infraestruturas de uso público en ámbitos urbanos e rurais por parte dos concellos de Galicia.
Segundo.-O incremento da dotación para o exercicio 2010 será de 780.923,50 , con cargo á aplicación orzamentaria 05.03.141A.760.3, dos orzamentos xerais da Comunidade Autónoma de Galicia para o ano 2010.
Esta liña de subvencións finánciase nun 70% con cargo aos fondos de desenvolvemento rexional (Feder), e nun 30% con cargo a fondos FCA.
Terceiro.-Esta modificación non afecta o prazo que se establece para a presentación de solicitudes de axuda na dita Orde do 29 de marzo de 2010.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de abril de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 8 de abril de 2010, da Secretaría Xeral de Calidade e Avaliación Ambiental, pola que se aproba o documento de autodiagnóstico ambiental previsto na Lei 10/2008, do 3 de novembro, de residuos de Galicia (Diario Oficial de Galicia número 224, do 18 de novembro).
CONSELLERÍA DE MEDIO AMBIENTE, TERRITORIO E INFRAESTRUTURAS — I. DISPOSICIÓNS XERAIS — 18/05/2010

Os números 1 e 4 do artigo 56 da Lei 10/2008, do 3 de novembro, de residuos de Galicia, establecen que todas as actividades industriais e/ou empresas que xeren residuos industriais deberán realizar autodiagnósticos ambientais, que terán unha periodicidade anual.
O número 2 do referido artigo dispón que os documentos de autodiagnóstico ambiental serán aprobados polo órgano de control ambiental.
En virtude do anterior,
RESOLVO:
Primeiro.-Aprobar o documento de autodiagnóstico ambiental que figura como anexo a esta resolución.
O documento de autodiagnóstico ambiental poderá ser consultado na páxina web:
http://sirga.medioambiente.xunta.es/
Segundo.-Dispoñer a súa publicación no Diario Oficial de Galicia.
Santiago de Compostela, 8 de abril de 2010.
Justo de Benito Basanta
Secretario xeral de Calidade
e Avaliación Ambiental
Ver referencia pdf "09200D002P008.PDF"
Ver referencia pdf "09200D003P013.PDF"
CORRECCIÓN de erros.-Decreto 138/2010, do 5 de agosto, polo que se establece o procedemento e as condicións técnico-administrativas para a obtención das autorizacións de proxectos de repotenciación de parques eólicos existentes na Comunidade Autónoma de Galicia.
CONSELLERÍA DE ECONOMÍA E INDUSTRIA — I. DISPOSICIÓNS XERAIS — 07/09/2010

Advertido erro no devandito decreto, publicado no Diario Oficial de Galicia nº 155, do 13 de agosto, cómpre facer a seguinte corrección:
1. No artigo 23, onde di: «Será de aplicación aos expedientes administrativos derivados deste decreto o réxime expropiatorio establecido nos artigos 43 e 44 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental».
Debe dicir: «Será de aplicación aos expedientes administrativos derivados deste decreto o réxime expropiatorio establecido nos artigos 44 e 45 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental».
RESOLUCIÓN do 7 de maio de 2010 pola que se amplía o prazo de presentación de solicitudes, o prazo de execución dos proxectos e de presentación da solicitude de cobramento establecidos na convocatoria, en réxime de concorrencia competitiva, das bases reguladoras das axudas do Instituto Galego de Promoción Económica aos proxectos colectivos empresariais, cofinanciados co Fondo Social Europeo no marco do Programa Operativo FSE Galicia 2007-2013.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/05/2010

O Consello de Dirección do Igape, na súa reunión do 1 de marzo de 2010, acordou aprobar as bases reguladoras das axudas aos proxectos colectivos empresariais, cofinanciados co Fondo Social Europeo no marco do Programa Operativo FSE Galicia 2007-2013.
As ditas bases fixéronse públicas mediante Resolución do 15 de abril de 2010 (DOG nº 73, do 20 de abril), e no punto segundo da dita resolución establecíase un mes como prazo de presentación de solicitudes a partir do día seguinte ao da súa publicación no Diario Oficial de Galicia.
Tendo en conta o alto volume de solicitudes presentadas desde a apertura da convocatoria e considerando que o prazo dun mes para a presentación de solicitudes establecido nela podería non ser suficiente para a correcta preparación das solicitudes, modifícase o prazo de presentación de solicitudes e, polo tanto, o prazo de execución dos proxectos e de presentación da solicitude de cobramento para os proxectos que se executen no exercicio 2010, e mantéñense as datas establecidas na convocatoria para os proxectos que se executen no exercicio 2011.
Por todo o anterior, e en virtude das facultades que teño conferidas,
RESOLVO:
Modificar a convocatoria, en réxime de concorrencia competitiva, das bases reguladoras das axudas do Igape aos proxectos colectivos empresariais, cofinanciados co Fondo Social Europeo no marco do Programa Operativo FSE Galicia 2007-2013, publicadas mediante Resolución do 15 de abril de 2010 (DOG nº 73, do 20 de abril), nos seguintes puntos:
-Amplíase o prazo de presentación de solicitudes ata o 21 de xuño de 2010 inclusive.
-Amplíase o prazo de execución dos proxectos no ano 2010, que non poderá superar o 15 de outubro, e mantense o 30 de setembro para os proxectos que se executen no exercicio 2011.
-Amplíase o prazo de presentación da solicitude de cobramento para o ano 2010, que non poderá superar o 15 de novembro (artigo 18.1º das bases reguladoras), e mantense o prazo do 30 de outubro para a presentación da solicitude de cobramento no exercicio 2011.
Santiago de Compostela, 7 de maio de 2010.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 14 de abril de 2010 pola que se publica o plan de estudos de graduado ou graduada en Ciencias Empresariais.
UNIVERSIDADE DA CORUÑA — III. OUTRAS DISPOSICIÓNS — 11/05/2010

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009),
Esta reitoría, de conformidade co artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Ciencias Empresariais, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "08800D010P037.PDF"
RESOLUCIÓN do 14 de abril de 2010 pola que se publica o plan de estudos de graduado ou graduada en Administración e Dirección de Empresas.
UNIVERSIDADE DA CORUÑA — III. OUTRAS DISPOSICIÓNS — 11/05/2010

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Administración e Dirección de Empresas, que quedará estruturado segundo consta no anexo.
A Coruña, 14 de abril de 2010.
Jose María Barja Pérez
Reitor da Universidade da Coruña
Ver referencia pdf "08800D008P035.PDF"
Ver referencia pdf "08800D010P037.PDF"
RESOLUCIÓN do 14 de abril de 2010 pola que se publica o plan de estudos de graduado ou graduada en Ciencias da Actividade Física e do Deporte.
UNIVERSIDADE DA CORUÑA — III. OUTRAS DISPOSICIÓNS — 11/05/2010

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009),
Esta reitoría, de conformidade co artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en ciencias da actividade física e do deporte, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "08800D008P035.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Dirección de Empresas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Dirección de Empresas.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16900D010P015.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Fiscalidade Internacional e Comunitaria.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Fiscalidade Internacional e Comunitaria.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16900D010P015.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Procesos de Formación.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/09/2010

Unha vez obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril de 2010 por resolución do secretario de Estado de Universidades do 7 de abril de 2010), e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Procesos de Formación.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16900D008P014.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Investigación Agraria e Forestal.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/09/2010

Unha vez obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril de 2010 por resolución do secretario de Estado de Universidades do 7 de abril de 2010), e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Investigación Agraria e Forestal.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16900D006P013.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Investigación en Economía Aplicada.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 02/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Investigación en Economía Aplicada.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16900D008P014.PDF"
RESOLUCIÓN do 27 de agosto de 2010, da Secretaría Xeral de Medios, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/09/2010

A Resolución do 7 de xullo de 2010, que regula as axudas a empresas que realicen publicacións periódicas escritas integramente en galego publicada no DOG nº 132, do 13 de xullo, establece as bases reguladoras e a convocatoria para a concesión destas subvencións.
O artigo 4 da convocatoria desta resolución identifica a contía inicial dos créditos destinados a financialas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3 e disposición transitoria segunda do Decreto 82/2009, do 21 de abril, polo que se establecen os centros directivos dependentes da Presidencia da Xunta de Galicia,
DISPOÑO:
Artigo único.
Primeiro.-Ampliar o importe da contía máxima dos créditos destinados a dar cobertura orzamentaria á Resolución do 7 de xullo de 2010 pola que se establecen axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego en trescentos trinta e seis mil catrocentos trinta e catro euros (336.434 ), con cargo á aplicación orzamentaria 04.30.151A.470.0, de forma que o importe total será de catrocentos mil euros (400.000 ).
Segundo.-Esta modificación non afecta o prazo establecido na referida resolución para a presentación de solicitudes.
Santiago de Compostela, 27 de agosto de 2010.
Alfonso Cabaleiro Durán
Secretario xeral de Medios
CORRECCIÓN de erros.-Resolución do 19 de agosto de 2010, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no segundo cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/09/2010

Advertidos erros na devandita resolución, publicada no DOG nº 164, do xoves do 26 de agosto de 2010, cómpre facer as seguintes correccións:
Na páxina 15.124, onde di que o obxecto do convenio entre a Secretaría Xeral da Emigración e a entidade Cáritas Diocesana de Ourense é «a realización das obras de reforma na súa sede social», debe dicir: «Levar a cabo un programa de atención integral dirixido a inmigrantes e retornados».
ORDE do 12 de abril do 2010 pola que se declara a alleabilidade dun inmoble situado no lugar do Puntal, concello de Neda, antiga caseta de legoeiros.
CONSELLERÍA DE FACENDA — III. OUTRAS DISPOSICIÓNS — 11/05/2010

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, epígrafe F) c), establece que se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas.
Unha vez obtida a inscrición no correspondente rexistro da propiedade a nome da Comunidade Autónoma de Galicia da caseta de legoeiros situada no lugar do Puntal, no concello de Neda, e desafectada do dominio público mediante o Decreto 291/2003, do 4 de xuño (DOG nº 124, do 27 de xuño), procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade do inmoble que se describe a continuación:
-Inmoble sito na estrada de Fene a Xubia, no lugar do Puntal, concello de Neda (A Coruña), que ten unha superficie segundo rexistro de 325 m2. Sobre este predio construíuse unha caseta de legoeiros dunha superficie aproximada de 113 m2. Estrema: norte, Manuel Montero Rodríguez; sur, María Luz Rodríguez Cupeiro; leste coa estrada AC-115 de Fene a Xubia; e oeste con canteira de Rosa Rodríguez García. Inscrito no Rexistro da Propiedade de Ferrol no tomo 2.153, libro 82, folio 74, predio nº 7.160. Referencia catastral 7554705NJ6175S0001ZD.
Santiago de Compostela, 12 de abril de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio da Consellería de Facenda
RESOLUCIÓN do 29 de abril de 2010, da Dirección Xeral de Centros e Recursos Humanos, pola que se fai pública a proposta de selección dos alumnos desta comunidade autónoma que participarán na actividade de Aulas da Natureza no ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/05/2010

Por Orde do 17 de febreiro de 2010 (DOG do 25 de febreiro), a Consellería de Educación e Ordenación Universitaria convocou axudas para a realización de actividades de Aulas da Natureza durante o ano 2010.
Efectuada a valoración de solicitudes polas comisións provinciais previstas no punto 4.1 da devandita orde, e conforme a proposta conxunta da comisión constituída con tal fin nesta dirección xeral, e en función das atribucións que me foron conferidas pola orde de referencia.
RESOLVO:
Propoñer a selección de alumnos para participar na actividade de Aulas da Natureza que se sinalan no anexo que se xunta a esta resolución.
Santiago de Compostela, 29 de abril de 2010.
José Manuel Pinal Rodríguez
Director xeral de Centros e Recursos Humanos
Ver referencia pdf "09300D010P050.PDF"
Ver referencia pdf "09300D011P051.PDF"
RESOLUCIÓN do 11 de maio de 2010, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/05/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 12 de maio de 2010.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "09300D004P023.PDF"
ORDE do 21 de abril de 2010 pola que se autoriza a baixa no Rexistro de Escolas de Música e Danza da Comunidade Autónoma de Galicia da escola de música municipal do Valadouro (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/05/2010

O artigo 48.3º da Lei orgánica 2/2006, de 3 de maio, de educación, establece que se poderán cursar estudos de música ou de danza que non conduzan á obtención de títulos con validez académica ou profesional en escolas específicas. Así mesmo, a Orde do 11 de marzo de 1993 regula as condicións de creación e funcionamento destas escolas na Comunidade Autónoma de Galicia, e o Decreto 332/2009, do 11 de xuño, establece no seu artigo 1º que lle corresponden á Consellería de Educación e Ordenación Universitaria as competencias e funcións en materia de planificación, regulación e administración do ensino regrado en toda a súa extensión.
A escola de música municipal do Valadouro (Lugo) foi inscrita no Rexistro de Escolas de Música e Danza da Comunidade Autónoma de Galicia segundo a Orde do 22 de xaneiro de 2004. O concello do Valadouro, titular desta escola, solicita a baixa no citado rexistro por cambio de uso das instalacións. O servizo da inspección educativa do departamento territorial da Consellería de Educación e Ordenación Universitaria emite informe favorable sobre o solicitado.
Polo anteriormente exposto, esta consellería, por proposta da Dirección Xeral de Centros e Recursos Humanos,
DISPÓN:
Autorizar a baixa no Rexistro de Escolas de Música e Danza da Comunidade Autónoma de Galicia da escola de música municipal que se relaciona a continuación:
Denominación: escola de música municipal do Valadouro.
Código do centro: 27020768.
Domicilio: rúa Deputación, 7.
Localidade: Ferreira.
Concello: O Valadouro.
Provincia: Lugo.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de abril de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 22 de xuño de 2010 pola que se publica o plan de estudos de máster universitario en Ciencia e Tecnoloxía de Materiais.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 06/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Ciencia e Tecnoloxía de Materiais.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17100D006P022.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Física Nuclear e de Partículas e as súas Aplicacións Tecnolóxicas e Médicas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 06/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Física Nuclear e de Partículas e as súas Aplicacións Tecnolóxicas e Médicas.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17100D005P021.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Medio Ambiente e Recursos Naturais.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 06/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Medio Ambiente e Recursos Naturais.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17100D005P021.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Biodiversidade e Conservación do Medio Natural.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 06/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Biodiversidade e Conservación do Medio Natural.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17100D004P020.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Desenvolvemento Económico e Innovación.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 03/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Desenvolvemento Económico e Innovación.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17000D005P008.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Investigación en Didáctica das Ciencias Experimentais e da Matemática.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 03/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Investigación en Didáctica das Ciencias Experimentais e da Matemática.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17000D005P008.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Dereito Privado.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 03/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Dereito Privado.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17000D007P009.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Matemáticas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 03/09/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007,
Esta reitoría resolve o seguinte:
Publicar o plan de estudos conducente á obtención do título de máster universitario en Matemáticas.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "17000D009P010.PDF"
ORDE do 4 de agosto de 2010 pola que se autoriza a posta en funcionamento do Conservatorio de Música da Guarda (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/09/2010

O Decreto 131/2010, do 22 de xullo, publicado no DOG número 147, do 3 de agosto, crea o Conservatorio de Música da Guarda, para impartir a ensinanza de réxime especial de música do grao elemental.
En consecuencia, de conformidade co artigo 1 do Decreto 332/2009, do 11 de xuño, polo que se establece a estrutura orgánica da Consellería de Educación e Ordenación Universitaria, por proposta da Dirección Xeral de Centros e Recursos Humanos,
DISPOÑO:
Primeiro.- Autorizar a posta en funcionamento do conservatorio cuxos datos se sinalan a seguir:
Provincia: Pontevedra.
Concello: A Guarda.
Localidade: A Guarda.
Domicilio: Travesal dos Bechos, s/n.
Denominación: Conservatorio de Música da Guarda.
Código de centro: 36024288.
Titular: Concello da Guarda.
Ensinanzas que se autorizan: grao elemental de música, 120 postos escolares.
Segundo.-Para a posta en funcionamento das ensinanzas que se autorizan, o Departamento Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito conservatorio, así como o equipamento adecuado.
Terceiro.-Este conservatorio queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de agosto de 2010.
Jesús Vázquez Abad
Conselleiro de Educación e Ordenación Universitaria
ORDE do 2 de agosto de 2010 pola que se modifica a autorización do centro privado Povisa Formación Profesional, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/09/2010

O centro privado Povisa Formación Profesional, do concello de Vigo, solicita autorización para impartir o ciclo formativo de grao medio de Coidados Auxiliares de Enfermaría en quenda de tarde-noite e a supresión do ciclo formativo de grao superior de Integración Social.
Logo de realizar os trámites que establece a normativa vixente, o Departamento Territorial da Consellería de Educación e Ordenación Universitaria de Pontevedra, achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro.-Suprimir o ciclo formativo de grao superior de Integración Social.
Segundo.-Autorizar o ciclo formativo de grao medio de Coidados Auxiliares de Enfermaría en quenda de tarde-noite, no centro privado que se detalla a continuación:
Denominación: centro privado Povisa Formación Profesional.
Código do centro: 36019931.
Domicilio: r/ Romil, 75-77.
Localidade: Vigo.
Concello: Vigo.
Provincia: Pontevedra.
Titular: Policlínico Vigo, S.A. (Povisa).
Composición resultante:
Ciclo formativo de grao medio de Coidados Auxiliares de Enfermaría (1 unidade para 30 alumnos/as en quenda de mañá e 1 unidade para 30 alumnos/as en quenda de tarde-noite).
Ciclo formativo de grao superior de Anatomía Patolóxica e Citoloxía (2 unidades de 30 alumnos/as cada unha).
Ciclo formativo de grao superior de Documentación Sanitaria (1 unidade para 30 alumnos/as).
Ciclo formativo de grao superior de Imaxe para o Diagnóstico (2 unidades de 30 alumnos/as cada unha).
Ciclo formativo de grao superior de Interpretación da Lingua de Signos (2 unidades de 30 alumnos/as cada unha).
Terceiro.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de agosto de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 27 de agosto de 2010, da Secretaría Xeral da Consellería do Medio Rural, pola que se dá publicidade aos convenios subscritos por esta consellería no primeiro cuadrimestre do ano 2010.
CONSELLERÍA DO MEDIO RURAL — III. OUTRAS DISPOSICIÓNS — 07/09/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no primeiro cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 27 de agosto de 2010.
Jorge Atán Castro
Secretario xeral da Consellería do Medio Rural
Ver referencia pdf "17200D007P011.PDF"
Ver referencia pdf "17200D008P012.PDF"
Ver referencia pdf "17200D009P027.PDF"
RESOLUCIÓN do 9 de agosto de 2010 pola que se ordena a publicación do acordo do Consello da Xunta de Galicia do 29 de xullo de 2010 polo que se declara festa de Galicia de interese turístico na provincia de Ourense a Festa de exaltación do pan de Cea que se celebra no concello de San Cristovo de Cea.
CONSELLERÍA DE CULTURA E TURISMO — III. OUTRAS DISPOSICIÓNS — 07/09/2010

O Consello da Xunta de Galicia, na súa reunión do día 29 de xullo de 2010, adoptou, por proposta do conselleiro de Cultura e Turismo, o seguinte acordo:
Declarar festa de Galicia de interese turístico na provincia de Ourense a Festa de exaltación do pan de Cea, que se celebra o primeiro domingo do mes de xullo, no concello de San Cristovo de Cea, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 9 de agosto de 2010.
P.D. (Orde 2-5-2009, DOG nº 87)
Antonio Fernández-Campa García-Bernardo
Secretario xeral da Consellería de Cultura
e Turismo
ORDE do 18 de agosto de 2010 pola que se resolve a convocatoria da Orde do 22 de abril de 2010, pola que se aproban as bases e se procede á convocatoria de bolsas, en réxime de concorrencia competitiva, para o desenvolvemento de actividades de formación académica de curta duración, desenvolvidas fóra da comunidade autónoma, destinadas a grupos de alumnos universitarios que cursen os seus estudos oficiais nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/09/2010

Mediante a Orde do 22 de abril de 2010, DOG do 29 de abril, convocáronse e aprobáronse as bases que rexen a concesión de bolsas, en réxime concorrencia competitiva, para o desenvolvemento de actividades de formación académica de curta duración, desenvolvidas fóra da comunidade autónoma, destinadas a grupos de alumnos universitarios que cursen os seus estudos oficiais nas universidades do sistema universitario de Galicia.
De acordo co establecido no artigo 7 das bases da convocatoria, o día 14 de xuño expuxéronse as listas provisionais das solicitudes admitidas e excluídas. Os interesados poderán formular as reclamacións para emendar erros e faltas de documentación durante un prazo de dez días a partir do día seguinte ao da publicación. Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Concederlles axudas aos grupos de estudantes das universidades galegas que se relacionan no anexo a esta orde e na contía que se especifica.
Artigo 2º
O incumprimento total ou parcial por parte dos beneficiarios de calquera das condicións establecidas na orde de convocatoria do 22 de abril de 2010 constituirá causa determinante de revogación da axuda e do seu reintegro polo beneficiario ou solicitante, segundo o disposto no artigo 33 da Lei 9/2007, de subvencións de Galicia.
Artigo 3º
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 18 de agosto de 2010.
Jesús Vázquez Abad
Conselleiro de Educación e Ordenación Universitaria
ANEXO
Listaxe de concedidas
Número expediente: 2010/000001-0.
Solicitante: Lanckinger, Aaron.
Actividade: museos e xacementos arqueolóxicos en Castela-León.
Universidade: Universidade de Vigo.
Facultade/departamento: historia-Historia, Arte e Xeografía.
Nº alumnos grupo: 15.
Contía adxudicada: 1.050 .